cyanic-selkie/wikianc huggingface dataset:
Μάχη του Μακρυγιάννη
8 - 9 Δεκεμβρίου
Το πρωί της 8ης Δεκεμβρίου πραγματοποιήθηκε τροφοδοσία της φρουράς της Χωροφυλακής σε τρόφιμα και πολεμοφόδια αλλά και μείωση της δύναμής της κατά 100 άνδρες, έπειτα από εντολή των Βρετανών προκειμένου να ενισχυθεί η φρουρά που υπερασπιζόταν το κτήριο του Κοινοβουλίου. Ο ΕΛΑΣ προετοιμάζονταν για την επίθεση της επομένης ημέρας. Προετοίμασε, εκτός από τους 500 άνδρες που μάχονταν εκείνη τη στιγμή στου Μακρυγιάννη, άλλους 200 άνδρες του ΙΙου τάγματος με επικεφαλής το Σαλονικίδη Μήτια, 200 άνδρες από το 3ο τάγμα του Παν. Σαμπλίδη και περίπου 100 Πειραιώτες. Δηλαδή ένα σύνολο περίπου 1000 ανδρών και το ενισχυμένο τάγμα του 6ου συντάγματος της Κορίνθου (Βαζαίος) με άλλους 500 άνδρες, με αρκετά καλό οπλισμό από πολυβόλα, όλμους και 2-3 αντιαρματικά όπλα. Την 9η Δεκεμβρίου το απόγευμα το Σύνταγμα Μακρυγιάννη ενισχύθηκε από δεκαπέντε Βρετανούς αλεξιπτωτιστές, οι οποίοι ήταν ειδικοί στις ναρκοθετήσεις. Υπό την κάλυψη του Συντάγματος ναρκοθέτησαν τον χώρο του περιβόλου του συγκροτήματος Μακρυγιάννη. Οι Βρετανοί αλεξιπτωτιστές, μετά την ολοκλήρωση της αποστολής τους, αποχώρησαν. Κατά την έφοδο του ΕΛΑΣ στο προαύλιο του στρατοπέδου, απωθήθηκαν απ’ τα πυρά των πολυβόλων κι απ' τα ναρκοπέδια που είχαν τοποθετηθεί στο εσωτερικό του τοίχου, γύρω - γύρω απ' το κεντρικό κτίριο. Το τάγμα των Κορινθίων δεν κατάφερε να εισβάλει στο εσωτερικό του στρατοπέδου των Χωροφυλάκων.
11 - 18 Δεκεμβρίου
Το πρωί της 13 Δεκέμβρη ο ΕΛΑΣ δίνει εντολή να διατηρηθούν οι θέσεις γύρω απ’ τους στρατώνες του Μακρυγιάννη, να ενισχυθεί ο λόφος Φιλοπάππου και να διατηρηθεί κλειστή η λεωφόρος Συγγρού για τους Άγγλους κάνοντας επίσης ανακατανομή των δυνάμεων του Στις 15 Δεκέμβρη, οι χωροφύλακες, που ήταν στο παλιό Α’ Σώμα Στρατού, μαζί με τους έγκλειστους στου Μακρυγιάννη, εκτελούν επίθεση εκτός του στρατοπέδου. Τους συνοδεύουν ελαφρές δυνάμεις Άγγλων με προκάλυψη 15 αρμάτων Σέρμαν, υποστήριξη αεροπλάνων, των όλμων και των πολυβόλων της Ακρόπολης. Επιχειρούν ισχυρή αντεπίθεση από την κεντρική πύλη και τη Διονυσίου Αρεοπαγίτου, ενάντια στο 3ο τάγμα ΕΛΑΣ και τα τμήματα του τάγματος της Κορίνθου, στην ανατολική πλευρά των στρατώνων.
Παρά τις προσπάθειες των ΕΛΑΣιτών όμως, την 18η Δεκεμβρίου η πολιορκία του συγκροτήματος του Συντάγματος Μακρυγιάννη έληξε. Σημαντικό μέρος της δύναμης του Συντάγματος, σε συνεργασία με βρετανικές δυνάμεις, συμμετείχε στην απώθηση των δυνάμεων του ΕΛΑΣ πέρα από τον Αρδηττό και τη Λεωφόρο Συγγρού, έως και την περιοχή του Φαλήρου. Σε αντίστοιχες επιχειρήσεις συμμετείχε και την 19η Δεκεμβρίου, ανακαταλαμβάνοντας τις συνοικίες του Κουκακίου και του Γαμβέττα και απειλώντας τις δυνάμεις του ΕΛΑΣ που δρούσαν στην ανατολική πλευρά της Λεωφόρου Συγγρού. Το Σύνταγμα του Μακρυγιάννη έλαβε μέρος αδιάκοπα σε εκκαθαριστικές επιχειρήσεις έως τις αρχές Ιανουαρίου, οπότε και επετεύχθη η πλήρης εκκαθάριση της Αττικής από τον ΕΛΑΣ
Απώλειες κυβερνητικών δυνάμεων
Οι συνολικές απώλειες της Χωροφυλακής κατά την διάρκεια των Δεκεμβριανών ήταν 458 Αξιωματικοί και υπαξιωματικοί και έφεδροι χωροφύλακες. Τουλάχιστον 120 συλληφθέντες χωροφύλακες εκτελέστηκαν. Οι πιο γνωστές περιπτώσεις συλλήψεων και εκτελέσεων αφορούν το στρατόπεδο Μακρυγιάννη, τις φυλακές Βουλιαγμένης, το ΙΣΤ΄ Αστυνομικό Τμήμα Πατησίων, το Β΄ Αστυνομικό Τμήμα Πλάκας και την Ανωτέρα Διοίκηση Χωροφυλακής Στερεάς Ελλάδος
Τιμές
Με Βασιλικό Διάταγμα το 1951 απενεμήθη στο Σύνταγμα Χωροφυλακής Αθηνών "ΜΑΚΡΥΓΙΑΝΝΗ", η υπέρτατη τιμή για τους αγώνες και τις θυσίες. Η Πολεμική Σημαία, που είχε στο κέντρο τον Άγιο Γεώργιο. Ο Σύνδεσμος Αποστράτων Αστυνομικών Αθηνών οργανώνει κάθε χρόνο εκδηλώσεις για να τιμήσει τους πεσόντες Χωροφύλακες κατά την διάρκεια των μαχών του Δεκεμβρίου.
Εξωτερικοί Σύνδεσμοι
Κατηγορία:Μάχες του ΕΛΑΣ Κατηγορία:Μάχες της Ελληνικής χωροφυλακής
Πάουλα Σέλινγκ
H Πάουλα Σέλινγκ (ρουμανικά: Paula Seling, 25 Δεκεμβρίου 1978) είναι Ρουμάνα τραγουδίστρια, στιχουργός, παραγωγός δίσκων, DJ και τηλεοπτική προσωπικότητα.
Εκπροσώπησε τη Ρουμανία στον Διαγωνισμό Τραγουδιού της Eurovision 2010, μαζί με τον Όβι, και το τραγούδι "Playing with Fire", τερματίζοντας στη 3η θέση στο τελικό.
Βιογραφία
Γεννήθηκε και μεγάλωσε στην Μπάια Μάρε, παρακολούθησε το Εθνικό Κολλέγιο Gheorghe Șincai και αργότερα μετακόμισε στο Βουκουρέστι για να ακολουθήσει καριέρα στη μουσική.
Έχει κυκλοφορήσει περισσότερα από δεκατρία άλμπουμ (συμπεριλαμβανομένων τριών Χριστουγεννιάτικων άλμπουμ) και πάνω από είκοσι single, συμπεριλαμβανομένων δύο κορυφαίων δέκα επιτυχιών στα Top 100 της Ρουμανίας, μια μικρή ευρωπαϊκή επιτυχία που μπήκε στα charts στη Φινλανδία και τη Νορβηγία, καθώς και το Βρετανικό Singles Chart, και κατείχε καλή θέση στο Starcount στο παγκόσμιο chart δημοτικότητας.
Η Πάουλα είναι δίγλωσση και μιλά, γράφει και εκτελεί στα Γαλλικά, Αγγλικά και Ρουμανικά. Επιπλέον, μιλάει και τα ιταλικά. Επίσης δάνεισε τη φωνή της, στην ταινία κινουμένων σχεδίων στο Cars 2. Είναι υποστηρίκτρια της προσωπικής ελευθερίας, των ατομικών δικαιωμάτων και των ανθρώπινων δικαιωμάτων.
Συμμετείχε στη δέκατη σεζόν της ρουμανικής έκδοσης του Dancing with the Stars, (Dansez Pentru Tine) όπου τερμάτισε τρίτη.
Το 2012, επιλέχθηκε από την Walt Disney για την ηχογράφηση του τραγουδιού "My Spirit Flies" ("Chiar pot zbura"), για το οσκαρικό κινούμενο σχέδιο της Pixar Brave.
Εξωτερικοί σύνδεσμοι
Κατηγορία:Ρουμάνες Κατηγορία:Ρουμάνοι τραγουδιστές Κατηγορία:Διαγωνισμός Τραγουδιού Eurovision 2012 Κατηγορία:Συμμετέχοντες στη Eurovision Κατηγορία:Συμμετέχοντες στο διαγωνισμό τραγουδιού Eurovision με τη Ρουμανία
Επιχείρημα από τη μη πίστη
Το επιχείρημα από την μη πίστη ή το επιχείρημα της θείας απόκρυψης είναι μια πρόσφατη ομάδα φιλοσοφικών επιχείρηματων σύμφωνα με το οποίο υπαρχει ασυμβατοτητα μεταξύ της ύπαρξης του θεού και ενός κόσμου όπου οι ανθρώποι δεν μπορούν να τον αναγνωρίσουν και ως εκ τούτου δεν πιστεύουν.
Υπάρχουν δυο μορφές του επιχειρήματος: Το επιχείρημα από την θεϊκή απόκρυψη ή «επιχείρημα από την λογική μη πίστη» και εξηγήθηκε για πρωτη φορά από τον J. L. Schellenberg. Σύμφωνα με αυτό, αν ο θεός υπάρχει- και είναι πανάγαθος- κάθε λογικός άνθρωπος θα πίστευε πως υπάρχει θεός, ωστόσο υπάρχουν μη πιστοί που βασίζονται πάνω στην λογική, άρα ο Θεός δεν υπάρχει. Ο Theodore Drage ανέπτυξε το «επιχείρημα από την μη πίστη» βασιζόμενος μόνο στην ύπαρξη μη πίστης στον Θεό. Ο Drange θεωρεί πως η λογική και η παράλογη μη πίστη στον θεό, είναι άσχετη και προκαλεί σύγχιση
Ιστορικές αναφορές του επιχειρήματος της θεικής απόκρυψης
To θέμα της θεϊκής απόκρυψης ή σιωμπής εχει μακρά ιστορία στην ιουδαϊκο-χριστιανική θεολογία.Οι ρίζες της ιουδαιοχριστιστιανικής περιγραφής του Θεού, βρήσκονται στην Βίβλο, για παράδειγμα στους ψαλμούς. (Θεέ μου, κράζω την ημέρα και δεν απαντάς, Ψαλμοί 22:1-2 ή« Πράγματι, εσύ είσαι Θεός που κρύβεσαι, Θεέ του Ισραήλ,»Ησαϊα, 45:15) Ενας από τους πρώτους φιλοσόφους που γράψανε στο θέμα της θεϊκης απόκρυξης ήταν ο Άνσελμος του Καντέρμπερι, ο οποίος στο έργο του Προσλόγιον  το συνέδεσε με μια υπαρξιακή ανησυχία η οποία σχετίζεται με το ότι δεν Tον έχει δει ποτέ. Οι Daniel Howard-Snyder και Paul Moser, στην εισαγωγή τους για ένα τόμο άρθρων σχετικά με την θεϊκή απόκρυψη, αναφέρουν την φράση του Νιτσε: «ένας θεός ο οποίος είναι πανσοφος, παντοδύναμος και δεν διασφαλίζει ότι τα δημιουργήματα του κατανοούν τις προθέσεις του- μπορεί αυτός να είναι ενας πανάγαθος θεός
ΕΡΤ Ρόδου
Ο Ραδιοφωνικός Σταθμός Νοτίου Αιγαίου (ΕΡΤ Νοτίου Αιγαίου ή Ραδιοφωνικός Σταθμός Ρόδου) είναι ο τοπικός ραδιοφωνικός σταθμός της Ρόδου και όλων των Δωδεκανήσων που ελέγχεται από την Γενική Διεύθυνση Ραδιοφωνίας της ΕΡΤ.
Επιχείρημα από τη μη πίστη
Το επιχείρημα του Schellenberg για την θεϊκή απόκρυψη
O Schellenberg ανέπτυξε ένα επιχείρημα σύμφωνα με το οποίο, αν υπήρχε ένας πανάγαθος θεός, θα μας έδινε ορισμένες ενδείξεις ότι όντως υπάρχει. Αν είναι παντοδύναμος, τίποτα δεν μπορεί να τον εμποδίσει να κάνει την ύπαρξη του γνωστή στην ανθρωπότητα. Και αν είναι πάνσοφος, σίγουρα θα ξέρει πως να το πραγματοποιήσει. Και επιπλέον, αν ο θεός είναι πανάγαθος και θέλει προσωπική επαφή με κάθε άνθρωπο, τότε θα λάμβανε υπόψιν τα αιτήματα του κάθε ανθρώπου ξεχωριστά και θα απαντούσε στα αιτήματα τους. Δεν θα έδινε σε όσους αγαπά ψεύτικές ή παραπλανητικές σκέψεις, που αφορούν την σχέση θεού-ανθρώπου. Ωστόσο τίποτα από αυτά δεν συμβαίνει, αρα δεν υπάρχει κάτι όπως ο θεός.To Επιχείρημα του, ο Schellenberg το ανάπτυξε στο μνημειώδες βιβλίο του ''Divine Hiddenness and Human Reason (θεϊκή απόκρυψη και ανθρώπινη λογική (1993).
ΕΡΤ Ρόδου
Ιστορία
Ο Ραδιοφωνικός Σταθμός της Ρόδου ιδρύεται και ξεκινάει την λειτουργία του, στις 7 Νοεμβρίου του 1954 και υπό την ονομασία Ραδιοφωνικός Σταθμός Δωδεκανήσου με τον αρχικό πομπό MAGNETI-MARELLI, ο οποίος εξέπεμπε στα μεσαία κύματα στους 1494 ΚΗz και είχε ισχύ 5KWatt. Το 1986 ο νέος πομπός SIEMENS τίθεται σε λειτουργία και είχε ισχύ 100KWatt. Η εμβέλεια του καινούργιου πομπού καλύπτει προς τα νότια την Κύπρο και την Βόρεια Αφρική, ανατολικά την Τουρκία και Μέση Ανατολή, δυτικά και βόρεια μεγάλο μέρος της Μεσογείου, το Αιγαίο και την ηπειρωτική Ελλάδα.
Επιχείρημα από τη μη πίστη
Το επιχείρημα του Schellenberg για την θεϊκή απόκρυψη
H συζήτηση γύρω από το επιχείρημα του Schellenberg' έχει οδηγήσει να χρησιμοποιείται πλέον ο όρος μη θεολογικός όρος «απόκρυψη» αντί για την κατάσταση της «απουσίας της πίστης» ή η «μη πίστη» Η πρώτη διατύπωση του επιχειρήματος έχει ως εξής:
ΕΡΤ Ρόδου
Ιστορία
Το ειδικά διαμορφωμένο πρόγραμμά του από τους ισχυρούς αναμεταδότες του (προστέθηκαν οι αναμεταδότες στη Σαντορίνη στους 93.3 ΜΗz των FM, στην Κω και στο Καστελλόριζο στους 98.4 ΜΗz και στην Κάρπαθο στους 103.8 MHz) και μέσω δικτυώσεων από συνεργαζόμενους ιδιωτικούς και δημοτικούς ραδιοφωνικούς σταθμούς καλύπτει ειδησεογραφικά τα Δωδεκάνησα και τις Κυκλάδες. Λίγα χρόνια αργότερα, το 2006 γίνεται εγκατάσταση δικτύου υπολογιστών μπαίνοντας έτσι στην ψηφιακή εποχή. Ταυτόχρονα εφαρμόζεται η ψηφιακή μεταφορά του προγράμματος προς τους πομπούς FM, μέσω ψηφιακών κυκλωμάτων του ΟΤΕ, ενώ το 2013, πριν τις 11 Ιουνίου, αλλάζει η συχνότητα εκπομπής του πομπού Μεσαίων από τους 1494ΚΗΖ στους 1260ΚΗΖ, με αποτέλεσμα αύξηση της εμβέλειας και καθαρότερη εκπομπή (χωρίς παράσιτα).
Επιχείρημα από τη μη πίστη
Το επιχείρημα του Schellenberg για την θεϊκή απόκρυψη
Ο Schellenberg επιχειρηματολογεί είναι αρκετοί οι ανθρώποι που είναι δικαιολογημένοι να μην πιστεύουν στον θεό. Ο λόγος είναι ότι έχουν προσεκτικά, και μη προκατειλημμένα, εξετάσει τα διαθέσιμα τεκμήρια και έχουν καταλήξει σε μια λογική θέση ότι δεν υπάρχει θεός. Αν όμως υπήρχε θεός, θα είχε φροντίσει να υπάρχουν αρκετές αποδείξεις ότι υπάρχει για όσους μελετούν το ζήτημα της ύπαρξης του θεού.
Σημαντική για τον Schellenberg είναι η έννοια της ανοικτής στάσης και δεκτηκότητας του θεού με όσους είναι ικανοί και επιθυμούν να συμμετέχουν σε μια τέτοια σχέση. Γράφει: «Αν κάποιος είναι ανοικτός για σχέση, ακόμη και αν δεν επιδιώκει μια σχεση με κάποιο άλλο πρόσωπο, ... διασφαλίζει ότι δεν θα κάνει τίποτα (με την ευρύτερη έννοια- συμπεριλαμβανομένων και παραλήψεων) το οποίο θα οδηγούσε το να κάνει μια τέτοια προσωπική σχέση ωστε να μην είναι διαθέσιμη στον άλλο, εμποδίζοντας τον από το σχετιστεί προσωπικά μαζί του»
Παναγαθότητα του Θεού
O Schellenberg ισχυρίζεται πως δεν έχει δει καμιά σοβαρή ένσταση πως ο θεός είναι πανάγαθος, αλλά σίγουρα υπάρχουν και άλλες απόψεις για την έννοια του θεού. Ο Daniel Howard-Snyder γράφει για τη δυνατότητα να πιστεύεις σε έναν αξεπέραστο μεγάλο θεό που είναι παρ 'όλα αυτά αναισθητοποιημένος απέναντι στα πλάσματά του. Με βάση την ιδέα της Ευδομονίας των Στωϊκών, λέει ότι μπορεί κάποιος να σκεφτει ένα θεό ο οποίος να είναι πιο κοντά σε ένα σοφό, παρά με ένα γονιό που αγαπάει τα παιδιά του όπως τον οραματίζεται ο Schellenberg.
ΕΡΤ Ρόδου
11 Ιουνίου 2013-σήμερα
Ωστόσο στις 28 Απριλίου του 2015 υπό την Κυβέρνηση Τσίπρα, ψηφίστηκε από τη Βουλή ο νόμος για την επαναλειτουργία της ΕΡΤ κι η οποία έγινε στις 11 Ιουνίου του 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένης και της ΕΡΑ Ρόδου, αλλάζοντας το όνομά της σε ΕΡΤ Ρόδου. Δόθηκε το δικαίωμα σε όσους είχαν απολυθεί να γυρίσουν στις θέσεις τους. Μέχρι στιγμής, ο πομπός των μεσαίων κυμάτων της Ρόδου στους 1260 KHz δεν ξαναλειτούργησε ποτέ. Πολύ έγκυρη πηγή από τον σταθμό της Ρόδου (24-6-2016) αναφέρει πως αν δεν είχε γίνει η λεηλασία, σήμερα ο σταθμός της Ρόδου στα μεσαία κύματα, θα εξέπεμπε, καθώς ήταν μέσα στην λίστα των σταθμών που είχαν το δικαίωμα να επαναλειτουργήσουν.
Επιχείρημα από τη μη πίστη
Παναγαθότητα του Θεού
Ο Theodore Drage, σε μια προσπάθεια να βελτιώσει το επιχείρημα (δείτε παρακάτω) δηλώνει πως υπάρχουν πολλοί θεϊστές που δες βλέπουν τον θεό ως πανάγαθο, και «πολλοί χριστιανοί τονβλέπουν ως οργισμένη θεόητητα ο οποίος ενσκυπτει πάνω από τους ανθρώπους για να τους τιμωρήσει για τις αμαρτίες τους.» Ο Drange καταλήγει πως το επιχείρημα αφορά μόνο τους θεϊστές οι οποίοι θεωρούν πως ο θεός είναι πανάγαθος.
ΕΡΤ Ρόδου
Εξωτερικοί σύνδεσμοι
Κατηγορία:Ελληνική Ραδιοφωνία
Επιχείρημα από τη μη πίστη
Το επιχείρημα του Drange από την μη πίστη
Ο Theodore Drange εισηγήθηκε μια διαφορετική εκδοχή του επιχειρήματος της μη πίστης. Ο Drange θεωρεί πως οι διάφορες διάκρισεις της λογικής, αβίαστης, μη αντιστεκόμενης μη-πιστης, ως αχρείαστες για το επιχείρημα, ισχυριζόμενος πως μόνο η ύπαρξη της μη πίστης είναι ικανή απόδειξη για την μη ύπαρξη του Θεού. Σχηματίζει το επιχείρημα ως εξής
Σύμφωνα με τον Drange ο Θεός θα ήταν ικανός να κάνει τους ανθρώπους να πιστέψουν, θα ήθελε οι ανθρώποι να πιστέψουν, θα το ήθελε όσο τιποτε άλλο και επιπλέον, δεν θα ήταν παράλογος. Άρα ο Θεός θα δημιουργούσε τις ανάλογες συνθήκες ώστε να πιστέψουν οι ανθρώποι· θα ΄έδινε πολλές περισσότερες ενδείξεις για την ύπαρξή του από ότι έχουμε. Θα μπορούσε να εμφανιστεί στον κάθε ένα με τρόπο πολύ πιο πειστικό παρά τις ιστορίες που ξέρουμε. Επειδή δεν πιστεύουν όλοι οι ανθρώποι, ούτε καν η πλειοψηφία των ανθρώπων σε ένα τέτοιο θεό, τότε δεν πρέπει να υπάρχει ένας τέτοιος θεός.
Παραπομπές
<References />
Κάρολος Ε΄ της Λωρραίνης
Βιογραφία
Ήταν γιος του Νικόλαου-Φραγκίσκου δούκα της Λωρραίνης και της Κλαυδίας-Φραγκίσκης, κόρης του Ερρίκου Β΄ δούκα της Λωρραίνης. Ήταν δούκας την εποχή που το δουκάτο της Λωρραίνης βρισκόταν υπό Γαλλική κατοχή και βρήκε καταφύγιο στην Αυλή των αυτοκρατόρων Αψβούργων, όπου ακολούθησε σημαντική στρατιωτική σταδιοδρομία. Νυμφεύτηκε (1678) την πριγκίπισσα Ελεονώρα αρχιδούκισσα της Αυστρίας (1653 - 1697) κόρη του αυτοκράτορα Φερδινάνδου Γ΄ και χήρα του βασιλιά της Πολωνίας. Με τον θάνατο τού μεγαλύτερου αδελφού του (1659) Φερδινάνδου-Φιλίππου σε ηλικία 20 ετών έγινε ο ίδιος διάδοχος του δουκάτου από τον θείο του. Ηγήθηκε του αυτοκρατορικού στρατού στη Βιέννη με λαμπρές επιτυχίες κατά των Τούρκων, κατέλαβε τη Βούδα (1686) και κατέκτησε το υπόλοιπο της Ουγγαρίας, Σλαβονίας και Τρανσυλβανίας (1687).
Πέθανε μετά από μάχη με τους Γάλλους, μετά από δύο διαδοχικές σοβαρές ασθένειες. Τον διαδέχθηκε ο πρωτότοκος γιος του, Λεοπόλδος της Λωρραίνης.
Οικογένεια
Νυμφεύτηκε το 1678 την Ελεονώρα των Αψβούργων, κόρη του Φερδινάνδου Γ΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας και είχε τέκνα;
Εξωτερικοί σύνδεσμοι
Κάρολος Ε΄
Clearaudio Electronic
Η Clear Audio Electronic GmbH είναι γερμανική εταιρεία κατασκευής προϊόντων audio υψηλής πιστότητας. Ιδρύθηκε το 1978, με κύρια δραστηριότητα τα πικάπ δίσκων βινυλίου και τα σχετιζόμενα με αυτά προϊόντα, όπως π.χ. κεφαλές ανάγνωσης και βραχίονες. Ένα χαρακτηριστικό αναγνώρισης των προϊόντων της εταιρείας είναι τα διαφανή ακρυλικά τμήματα. Τα πιο ακριβά μοντέλα είναι εξοπλισμένα με βραχίονες παράλληλης μετατόπισης.
Eξωτερικοί δεσμοί
Κατηγορία:Συσκευές αναπαραγωγής ήχου
Νίκανδρος Νούκιος
Ο Ανδρόνικος ή Νίκανδρος Νούκιος ήταν Έλληνας λόγιος του 16ου αιώνα.
Βιογραφικά στοιχεία
Γεννήθηκε στην Κέρκυρα. Αποδήμησε από την πατρίδα του λόγω πολλών δυστυχημάτων. Διέτριβε στη Βενετία, όπου εξέδωσε το 1545 το Τυπικό της Εκκλησιαστικής ακολουθίας με έξοδα κάποιου Δαμιανού φιλοχρίστου.
Εκείνο τον χρόνο έφτασε στη Βενετία ο Perrenot de Granvelle, άνδρας ειδήμων των ανατολικών γλωσσών, τον οποίο είχε στείλει ο πρωθυπουργός του Καρόλου Ε’ ως πρέσβη στην Κωνσταντινούπολη για να συνομολογήσει ανακωχή με τον Σουλτάνο Σουλεϊμάν.
Ο Νούκιος γνωρίστηκε με τον Γεράρδο και τον ξενάγησε στη Βενετία και του πρότεινε να τον ακολουθήσει στην Κωνσταντινούπολη. Ο πρέσβης δέχτηκε την πρόταση και ο Έλληνας τον συνόδευσε διαμέσου της Ιλλυρίας και της Θράκης.
Ο Νίκανδρος ωφελούμενος της ευκαιρίας ανέλαβε το αξιέπαινο σχέδιο της συγγραφής του οδοιπορικού του, στο οποίο έδωσε τον τίτλο «Αποδημίας». Μετά από την επιστροφή του στη Βενετία συνειδητοποίησε ότι οι ομογενείς του αγνοούσαν τις χώρες της Δύσης και γι' αυτό ξεκίνησε για καινούργιο ταξίδι με τον ίδιο σκοπό της συγγραφής οδοιπορικού, περνώντας από την Πάδοβα, τη Φερράρα και άλλες πόλεις της Ιταλίας, και φτάνοντας στο Τρέντο, όπου συνάντησε τη συγκροτημένη σύνοδο. Από εκεί πέρασε τις Άλπεις, βγήκε στη Γερμανία και παρατηρεί την καινούργια θρησκεία που διέδιδαν ο Μαρτίνος Λούθηρος και ο Φίλιππος Μελάγχθων. Από την Ουλμ και τον Δούναβη πέρασε στη Σουηβία και μετά από μια σειρά Γερμανικών πόλεων φτάνει στην Κολωνία και την περιγράφει αυτή και τα πολυάριθμα λείψανα των αγίων που φυλάγονται εκεί. Εκεί γνωρίζει τους Αναβαπτιστές και τον αρχηγό τους, τον Ιωάννη τον εκ Μύνστερ, τις δοξασίες τους. Από εκεί πήγε στο Ακουΐσγρανο (Άαχεν) και περιγράφει λεπτομερώς τη στέψη των Αυτοκρατόρων.
Πηγές
Κατηγορία:Έλληνες λόγιοι του 16ου αιώνα
Α1 Κατηγορία υδατοσφαίρισης ανδρών 2016-2017
To πρωτάθλημα Α1 πόλο ανδρών της περιόδου 2016-17, είναι το 31ο στην ιστορία της Α1 κατηγορίας. Το πρωτάθλημα διεξήχθη σε δύο φάσεις με τη συμμετοχή δώδεκα ομάδων. Η πρώτη φάση είναι η κανονική περίοδος όπου οι ομάδες αγωνίζονται σε δύο γύρους. Στη δεύτερη φάση, οι έξι πρώτες ομάδες της βαθμολογίας αγωνίστηκαν στα πλέι οφ για την ανάδειξη του πρωταθλητή συλλόγου, οι τέσσερις τελευταίες (9-12) αγωνίστηκαν στα πλέι άουτ για την αποφυγή του υποβιβασμού, ενώ οι ομάδες που κατέλαβαν τις θέσεις 7 και 8 παρέμειναν στην Α1 χωρίς περαιτέρω αγωνιστικές υποχρεώσεις. Πρωταθλητής αναδείχθηκε για 5η συνεχόμενη χρονιά και 31η στην ιστορία του, ο Ολυμπιακός Πειραιώς, επικρατώντας με 3-0 νίκες του Ν.Ο. Βουλιαγμένης στους τελικούς. Υποβιβάστηκαν στην Α2 ο ΝΟ Πατρών και ο ΝΟ Καλαμακίου.
Πλέι οφ
Στα πλέι οφ προκρίθηκαν οι έξι πρώτες ομάδες της κανονικής περιόδου. Οι ομάδες των θέσεων 3-6 ξεκίνησαν από τα προημιτελικά, ενώ οι δύο πρώτες προκρίθηκαν απευθείας στα ημιτελικά.
Το πανόραμα των πλέι οφ:
Θέσεις 5-6
Για τις θέσεις 5-6 έγινε ένας μονός αγώνας ανάμεσα σε Παναθηναϊκό και Παλαιό Φάληρο στην έδρα του πρώτου. Το Παλαιό Φάληρο κέρδισε και κατέκτησε την 5η θέση, ενώ ο Παναθηναϊκός κατετάγη 6ος.
Πλέι άουτ
{|
Εξωτερικοί σύνδεσμοι - Πηγές
2016 2017 Κατηγορία:Υδατοσφαίριση το 2016 Κατηγορία:Υδατοσφαίριση το 2017
821 Φάννυ
Η Φάννυ (Fanny) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,604. Ανακαλύφθηκε το 1916 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.
Φυσικά χαρακτηριστικά
Ο φασματικός τύπος της Φάννυ είναι Ch. Τα υπόλοιπα φυσικά χαρακτηριστικά της είναι άγνωστα.
Εξωτερικοί σύνδεσμοι
Φαννυ
Gamemaster
μικρογραφία|Άτομα που παίζουν παιχνίδια ρόλων. Gamemaster ή Game Master (συχνή συντομογραφία GM) είναι ένας παίκτης σε ένα παιχνίδι για πολλούς παίκτες ο οποίος δρα ως οργανωτής, διαιτητής και συντονιστής στις καταστάσεις των κανόνων. Στα Ελληνικά η λέξη Game Master μεταφράζεται ως ο Αφέντης (ή Κύριος) του Παιχνιδιού αλλά ο όρος δεν είναι δόκιμος. Στις μέρες μας, ο όρος gamemaster ταυτίζεται συνήθως με τα παιχνίδια ρόλων. Άλλωστε, ο όρος αυτός επινοήθηκε το 1975 από την εταιρεία παιχνιδιών Flying Buffalo και εφαρμόστηκε για πρώτη φορά στο δικό της παιχνίδι ρόλων φαντασίας, το Tunnels & Trolls.
Σε ένα παιχνίδι ρόλων ο σκοπός του gamemaster είναι να συνθέσει τις ιστορίες, να ελέγξει τους χαρακτήρες του παιχνιδιού που δεν χειρίζονται οι παίκτες (οι non-player characters στα Αγγλικά) και να δημιουργήσει περιβάλλοντα στα οποία μπορούν να αλληλεπιδράσουν οι παίκτες. Ο όρος αυτός είναι γενικός και μπορεί να δηλώσει τον οργανωτή, διαιτητή και συντονιστή οποιουδήποτε παιχνιδιού ρόλων. Παιχνίδια ρόλων, παλιά ή καινούργια, δημοφιλή ή άσημα, στα οποία ο οργανωτής και συντονιστής του παιχνιδιού αναφέρεται ως gamemaster είναι, μεταξύ άλλων, (εντός παρενθέσεων η επωνυμία της εταιρείας που παράγει ή παρήγε το παιχνίδι ρόλων) το Alternity (TSR, Inc.), το Babylon 5 (Mongoose Publishing), το Burning Empires (Burning Wheel), το Earthdawn (FASA), το Etherscope (Goodman Games), το James Bond 007 (Victory Games Inc.), το Lone Wolf (Mongoose Publishing), τα Nightbane και Rifts (Palladium Books), τα Rolemaster και Space Master (Iron Crown Enterprises, I.C.E.), το Shadowrun (FASA, FanPro), το Starship Troopers (Mongoose Publishing), το Talislanta (Wizards of the Coast, Morrigan Press), το Warhammer Fantasy Roleplay (Games Workshop, Green Ronin Publishing), The Whispering Vault (Ronin Arts) και πολλά άλλα.
Ωστόσο, σε πολλά παιχνίδια ρόλων χρησιμοποιείται κατά προτίμηση άλλη λέξη, συνήθως ειδοποιός, για να δηλωθεί ο οργανωτής και συντονιστής. Για παράδειγμα, στο Dungeons & Dragons χρησιμοποιείται η πολύ διαδεδομένη λέξη Dungeon Master (DM), ενώ στο Call of Cthulhu και στο Timemaster χρησιμοποιούνται τα Keeper και Continuum Master (CM) αντίστοιχα. Στο Deadlands της Pinnacle Entertainment Group ο όρος απαντά ως Marshal, ενώ στο σύστημα κανόνων της White Wolf, το World of Darkness, ο gamemaster αποκαλείται Storyteller (αφηγητής), όρος που θα μπορούσε να χρησιμοποιηθεί σε κάθε παιχνίδι ρόλων, ανεξαρτήτως του είδους στο οποίο ανήκουν. Ενδεικτικό παράδειγμα σκόπιμης χρήσης άλλου όρου είναι το Zombie Master (Αφέντης των Ζόμπι), το οποίο απαντά στο παιχνίδι ρόλων φρίκης και νεκροζώντανων All Flesh Must Be Eaten και πολύ συγκεκριμένα υποδηλώνει το ρόλο του gamemaster και το είδος αυτού του παιχνιδιού ρόλων. Στο Over the Edge της Atlas Games ασκείται κριτική στην χρήση του όρου Gamemaster, ο οποίος θεωρείται σεξιστικός και ιεραρχικός, και για το λόγο αυτό εφαρμόζεται ο όρος Game Moderator (συντονιστής του παιχνιδιού).
Το να είναι κανείς GM απαιτεί περισσότερη αφοσίωση και ευθύνη απ’ό,τι όταν παίζει απλά το παιχνίδι. Παρόλο που ο βασικός ρόλος των Game Masters – επεξήγηση των κανόνων, συντονισμός και αφήγηση – είναι ο ίδιος σε σχεδόν όλα τα παιχνίδια ρόλων, διαφορετικά συστήματα κανόνων κάνουν τα καθήκοντα τους μοναδικά για το εκάστοτε σύστημα. Επίσης καθως
Καθήκοντα
Ο gamemaster προετοιμάζει την περιπέτεια για τους παίχτες και τους χαρακτήρες που χειρίζονται (γνωστοί ως χαρακτήρες των παιχτών, player characters στα Αγγλικά). Ο GM περιγράφει τα γεγονότα και αποφασίζει για την έκβαση των αποφάσεων των παικτών. Ο gamemaster καταγράφει επίσης τους χαρακτήρες που δεν χειρίζονται οι παίκτες και τις τυχαίες συναντήσεις, καθώς και τη γενική κατάσταση του κόσμου του παιχνιδιού.
Η συνάντηση των παικτών (ή η περιπέτεια) μπορεί να περιγραφεί μεταφορικά σαν ένα θεατρικό έργο, στο οποίο οι παίχτες είναι οι πρωταγωνιστές, και ο GM παρέχει τη σκηνή, το σκηνικό, τη βασική πλοκή στην οποία στηρίζεται το αυτοσχέδιο σενάριο, καθώς και τους κομπάρσους και τους δευτερεύοντες χαρακτήρες.
Οι GameMasters μπορούν να επιλέξουν να διευθύνουν παιχνίδι που βασίζεται σε ένα δημοσιευμένο κόσμο παιχνιδιού με τους χάρτες και την ιστορία ήδη στην κατοχή τους. Τέτοιοι κόσμοι παιχνιδιών έχουν συχνά έτοιμες περιπέτειες. Οι GameMasters μπορούν εναλλακτικά να πλάσουν το δικό τους κόσμο και να συγγράψουν τις δικές τους περιπέτειες. Οι GameMasters μπορούν να διευθύνουν το παιχνίδι τους όσο συχνά ή όσο σπάνια θέλουν˙ ορισμένοι παίκτες συγκεντρώνονται μια φορά την εβδομάδα ή μια φορά το μήνα, άλλοι δυο ή τρεις φορές το χρόνο. Ένας καλός gamemaster βυθίζει τους παίκτες στην περιπέτεια, καθιστώντας την ευχάριστη για όλους. Οι καλοί gamemasters επιδεικνύουν ευστροφία, εξυπνάδα και πλούσια φαντασία.
Ένας GM μπορεί άνετα να διευθύνει σύντομες, ασύνδετες περιπέτειες κάθε φορά που συγκεντρώνονται οι παίκτες. Στην περίπτωση αυτή, δεν υπάρχει αλληλένδετη πλοκή, και οι παίκτες έχουν τη δυνατότητα να επιλέξουν να παίξουν διαφορετικούς χαρακτήρες κάθε φορά που συναντιούνται. Ωστόσο, ένας αφοσιωμένος gamemaster μπορεί να μετατρέψει σύνολο πολλών τέτοιων περιπετειών σε campaign (εκστρατεία), στο οποίο οι ίδιοι ήρωες πολεμούν πολλά διαφορετικά τέρατα και αρκετούς επανεμφανιζόμενους κακούς, κερδίζοντας θησαυρούς, αναγνώριση και δύναμη καθώς εξελίσσονται.
Βιβλιογραφία
Η παρακάτω βιβλιογραφία παρουσιάζει γενικά βιβλία για gamemasters, κυρίως βιβλία που απευθύνονται σε gamemasters οποιουδήποτε συστήματος κανόνων ή ενός συγκεκριμένου συστήματος κανόνων που εφαρμόζεται σε πολλά παιχνίδια ρόλων. Εάν κανείς επιθυμεί να λάβει περισσότερες πληροφορίες για τα καθήκοντα ενός gamemaster ενός συγκεκριμένου παιχνιδιού, τότε είναι προφανώς σοφότερο να συμβουλευτεί το βιβλίο κανόνων του παιχνιδιού.
Alternity Gamemaster Guide (TSR, Inc.). Για λίγα χρόνια αποτέλεσε τον τόμο αναφοράς του gamemaster μέσα στο πλαίσιο των παιχνιδιών ρόλων επιστημονικής φαντασίας. Εμφανίστηκε το 1998 και ήταν ακόμη μια προσπάθεια της TSR, Inc. για να μεταφέρει την εμπειρία του role-playing στο διάστημα, στο μέλλον, σε κόσμους επιστημονικής φαντασίας. Το Alternity όμως έζησε μια σύντομη ζωή και εδώ και αρκετά χρόνια έχει μπει στο χρονοντούλαπο της role-playing ιστορίας.
Dungeon Master for Dummies. Slavicsek, Bill και Baker Richard, USA: Wiley Publishing, 2006. Οδηγός για τους αρχάριους, το οποίο σε 386 σελίδες περιγράφει και αναλύει εκτενώς το ρόλο και τα καθήκοντα του Dungeon Master και μάλιστα παρέχει στον Dungeon Master πολλές συμβουλές και ιδέες για σχεδιασμό περιπετειών.
Dungeon Master’s Guide (TSR, Inc., Wizards of the Coast). Το βιβλίο αυτό, αν και δεν φέρει τον τίτλο του gamemaster, αποτελεί εδώ και πολλά χρόνια τον κατ’εξοχήν τόμο αναφοράς του gamemaster μέσα στο πλαίσιο των παιχνιδιών ρόλων επικής φαντασίας. Πρόκειται για ένα από τα βασικά βιβλία του Dungeons & Dragons και εκδόθηκε για πρώτη φορά το 1979 από την TSR, Inc. Μέχρι σήμερα έχουν κυκλοφορήσει πολλές επανεκδόσεις του Dungeon Master’s Guide, εκ των οποίων η τελευταία (2000, 2004), δηλαδή η τρίτη έκδοση του, αποτελεί έναν από τους βασικούς τόμους όχι μόνο του Dungeons & Dragons αλλά και των υπόλοιπων παιχνιδιών ρόλων φαντασίας που χρησιμοποιούν το σύστημα κανόνων της Wizards of the Coast, το d20 system.
Robin's Laws of Good Game Mastering. Laws D., Robin, USA: Steve Jackson Games Inc., 2002. Το εγχειρίδιο αυτό προσφέρει συμβουλές και προτείνει τεχνικές στους gamemasters για να εκτελέσουν το δύσκολο έργο τους πιο ευχάριστα και αποδοτικότερα.
Role-Playing Mastery. Gygax, Gary, New York: Perigee Books, 1987. Ένα βιβλίο γραμμένο από έναν από τους δημιουργούς των παιχνιδιών ρόλων.
Νικολά Καραμπατίτς
Ο Νικολά Καραμπατίτς (επίσης απαντώμενο το όνομά του με τη γραφή Nikola Karabatić και στο κυριλλικό αλφάβητο Никола Карабатић), γεννημένος στη Νις της Γιουγκοσλαβίας (σημερινή Σερβία) στις 11 Απριλίου 1984, είναι Γάλλος αθλητής του χάντμπολ με καταγωγή από την Κροατία, μέσω του πατέρα του Μπράνκο Καράμπατιτς, και τη Σερβία μέσω της μητέρας του. Έχει ύψος 1,95 μ. και βάρος 102 κιλά. Αγωνίζεται στην θέση του αριστερού ίντερ ή του πλέι μέικερ για λογαριασμό της Εθνικής Γαλλίας και της Παρί Σεν Ζερμέν (χάντμπολ). Έχοντας κατακτήσει αρκετές φορές το Πρωτάθλημα Γαλλίας και Γερμανίας, τα οποία θεωρούνται εκ των κορυφαίων και πλέον ανταγωνιστικών πρωταθλημάτων της Ευρώπης μαζί με το ισπανικό, ενώ είναι επίσης κάτοχος τριών Τσάμπιονς Λιγκ, το 2003 με την Μονπελιέ, το 2007 με την Κίελ και το 2015 με τη Μπαρτσελόνα.
Gamemaster
Βιβλιογραφία
Οδηγός του Dungeon Master (Εκδόσεις Κάισσα). Πρόκειται για την ελληνική έκδοση της τρίτης έκδοσης του Dungeon’s Master Guide. Κυκλοφόρησε το 2004 από τις εκδόσεις Κάισσα.
Νικολά Καραμπατίτς
Με την Εθνική Γαλλίας, Νικολά Καραμπατίτς είναι μέλος μίας εκ των καλύτερων ομάδων όλων των εποχών. Έχει κατακτήσει δύο φορές το χρυσό μετάλλιο στους Ολυμπιακούς Αγώνες (2008 και 2012), τρεις φορές το Παγκόσμιο Πρωτάθλημα (2009, 2011 και 2015) και τρεις φορές το Ευρωπαϊκό Πρωτάθλημα (2006, 2010 και 2014).
Gamemaster
Βιβλιογραφία
Κατηγορία:Παιχνίδια ρόλων
Νικολά Καραμπατίτς
Στις 6 Αυγούστου 2008, βραβεύτηκε επίσημα ως καλύτερος αθλητής του χάντμπολ για το 2007 από την IHF. Θεωρείται ως ένας από τους καλύτερους αθλητές στον κόσμο χάρη στα φυσικά του προσόντα, την πολύ καλή του τεχνική κατάρτιση, καθώς και τις εξαιρετικές του γνώσεις σε θέματα τακτικής.
Το 2013, ο Νικολά Καραμπατίτς καθώς και άλλοι έξι αθλητές εμπλεκόμενοι στην υπόθεση στημένων αγώνων στο χάντμπολ τιμωρήθηκαν όλοι τους με ποινή αγωνιστικού αποκλεισμού διάρκειας έξι αγωνιστικών ημερών, δηλαδή η μέγιστη δυνατή αγωνιστική τιμωρία.
Παραπομπές
Κατηγορία:Γάλλοι αθλητές της χειροσφαίρισης Κατηγορία:Ολυμπιονίκες της χειροσφαίρισης Κατηγορία:Γάλλοι Ολυμπιονίκες
Ο Οδοιπόρος (ποίηση)
Ο Οδοιπόρος του Παν. Σούτσου είναι εκτενές ποιητικό έργο με πιθανά στοιχεία σολωμικής αποσπασματικότητας, καθώς οι σκηνές που εναλλάσσονται, εκτυλίσσονται γύρω από έναν κεντρικό νοηματικό πυρήνα. Το έργο παρουσιάζει ποικιλία μορφών ως προς τη μετρική του στίχου και κινείται με άνεση από το εύρος του οκτασύλλαβου στο εύρος του δεκαπεντασύλλαβου ή του δεκαεξασύλλαβου με συνίζηση.
Εκφραστικά μέσα
Παρόλο που στην πρώτη ανάγνωση οι στίχοι φαίνονται ατάκτως εριμμένοι, στην πραγματικότητα οι μετρικές αλλαγές φαίνονται να ακολουθούν τις εναλλαγές προσώπων, καθώς ο Οδοιπόρος μιλά συνήθως με 16σύλλαβο και τα υπόλοιπα πρόσωπα –Ραλού, Θεοδόσιος, Παΐσιος- μιλούν με 15σύλλαβο. Σε στιγμές ιδιαίτερης έντασης, όπως είναι η συνάντηση με το φάντασμα, ή είναι έντονο το περιγραφικό στοιχείο, γίνεται χρήση 8σύλλαβου ή συνδυασμός 8σύλλαβου και 16σύλλαβου. Η υπέρβαση των κλασικών κανόνων, χαρακτηριστικό στοιχείο του ρομαντικού κινήματος, δίνει την ελευθερία στον ποιητή να ξεφεύγει από συμπαγή πρότυπα. Η ομοιοκαταληξία από σταυρωτή γίνεται ενίοτε πλεκτή και τα ομοιοκατάληκτα δίστιχα ανομοιοκατάληκτοι στίχοι.
Η γλώσσα που χρησιμοποιεί εδώ ο ποιητής, αν και δεν καταγράφεται η ακριβής του έκδοση, δε φαίνεται να έχει υϊοθετήσει ακόμη τους ακραίους αρχαϊσμούς που κατέστησαν αργότερα το έργο ψυχρό, γυμνώνοντάς το από την αρχική του λυρική θερμότητα και πάθος. Ωστόσο, η επιλογή της καθαρεύουσας είναι ενδεικτική του ρεύματος της εποχής, καθώς στη συνέχεια της γλωσσικής ταυτότητας και την αναβίωση της αρχαίας γλώσσας επιζητείται η απόδειξη της ιστορικής συνέχειας της ελληνικής φυλής. Αν προσθέσουμε μάλιστα στην «αρχαιολατρεία» την επιρροή των γάλλων ρομαντικών ως ένδειξη αντίθεσης προς τα επιβαλλόμενα γερμανικά κλασικιστικά πρότυπα, θα μπορούσαμε πιθανώς να συνδέσουμε τη μακρά σε διάρκεια παρουσίαση του θεατρικού έργου Ο Οδοιπόρος με τη σύμβαση του αττικού δράματος αλλά και των γάλλων ποιητών του 17ου αιώνα.
Περιεχόμενο
Ως προς το περιεχόμενο ο Οδοιπόρος εμμένει σε θέματα έξαρσης των ηθικών αξιών, όπως είναι ο πατριωτισμός. Μπορεί μεν το θέμα της ερωτικής εγκατάλειψης να είναι ο πυρήνας του έργου, αλλά η εγκατάλειψη αυτή έχει γίνει χάριν της μεγαλύτερης αγάπης για την πατρίδα.
«Ο έρως της πατρίδος μου μετέβαλε τα πάντα / Κ΄ επέφερε στον βίον μου οδυνηρά συμβάντα»
Το κάλεσμα της πατρίδας, ανώτερο χρέος από την ερωτική σχέση, ευθύνεται για την αυτοκτονία του ήρωα και το θάνατο της «ερωμένης του».
Ο θάνατος ή μάλλον η θανατολαγνεία και ο βαμπιρισμός, η ανωνυμία του ήρωα ως το τέλος, η μορφή του αντάρτη καλόγερου και η αυτοκτονία είναι τα βυρωνικά πρότυπα που διατηρούνται σε όλη την έκταση του έργου, κατάλληλα ενδεδυμένα όμως με τη χριστιανική πίστη. Ενός έργου που φέρει βαριά τη σφραγίδα του Giaour, του έργου του Byron που επηρέασε σημαντικά τον «Οδοιπόρο» και τον ελληνικό ρομαντισμό γενικότερα.
Η ανάπτυξη της ερωτικής θεματικής
Στον Οδοιπόρο το ερωτικό στοιχείο του ποιήματος κρατά το πρότυπο της ανολοκλήρωτης ερωτικής σχέσης, σύμφωνα με τη θεματολογία των τροβαδούρων του μεσαίωνα. Ο δυστυχισμένος έρωτας των πρωταγωνιστών θα επιτευχθεί μετά το θάνατο. «Από την γην μας έφυγες…Στους ουρανούς σ’ ευρίσκω».
Μόνο στην αναμονή του θανάτου θα αλληλοαναγνωριστούν οι πρωταγωνιστές και θα νιώσουν κάποιες στιγμές ευτυχίας.
«Η Ραλού μου! Ειν’ η Ραλού μου! Να το ευγενές της ήθος…/Τι χαρά! Τι ευτυχία!…μακαρία, γλυκιά ώρα!».
Ο οδοιπόρος, αναπολώντας πάντα την ερωτική του σύντροφο απομονώνεται από τον κόσμο αναζητώντας τη λύτρωσή του στο θάνατο. Η Ραλού εξίσου προσδεμένη στο ερωτικό πάθος την απαντούμε είτε μόνη χωρίς τον ερωτικό της σύντροφο, λυπημένη, απογοητευμένη να αποζητά τη βοήθεια της Παναγίας για το θάνατό της, είτε επιπόλαια  εκδικητική, φέρνοντας ολέθριο αποτέλεσμα στη σχέση της. Τέλος ο θάνατός της, ως μέσο ερωτικής απελευθέρωσης, τη μεταφέρει σε μεταφυσική κατάσταση δίπλα στο σύντροφό της.
Οι ήρωες γνήσια, αληθινά ερωτευμένοι λαχταρούν ο ένας τον άλλον, αλλά λόγω δυσμενών συγκυριών αδυνατούν να ολοκληρώσουν την ευτυχία τους. Ο έρωτας μένει ανικανοποίητος, πλατωνικός, ιδανικός, αρκείται σε λόγια και ναυαγεί εφόσον το περίπλοκο σενάριο καθιστά και τους δύο αυτόχειρες. Τέλος, στοιχείο των ρομαντικών ποιητών – ίσως εξαιτίας των επιδράσεων του Lamartine - είναι η θρησκευτική διάσταση του ποιητικού χώρου και γενικά η προσφυγή των ηρώων στο λυτρωτικό κόλπο της θρησκείας. Έτσι, οι ήρωές του επιζητούν την ερημιά και τη φυγή από την κοσμική ζωή σε κάποιο μοναστήρι, ή στοχάζονται σε τόπο ιερό, όπως είναι το κοιμητήριο στο Ο φανός του κοιμητηρίου Αθηνών του Παπαρρηγόπουλου.
Δικτυακοί τόποι
Κατηγορία:Α' Αθηναϊκή Σχολή Κατηγορία:Ελληνικά ποιήματα
I'm a Rebel
I'm a Rebel είναι ο τίτλος του δεύτερου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 2 Ιουνίου του 1980 μέσω της δισκογραφικής εταιρείας "Brain Metronome GmbH Records".
Το ομώνυμο τραγούδι είναι δημιουργία του Άλεξ Γιανγκ, μεγαλύτερου αδελφού των Άνγκους και Μάλκολμ Γιανγκ των AC/DC. Ο Γιανγκ αναγράφεται με το ψευδώνυμο Τζορτζ Αλεξάντερ και συνεργάστηκε με τον παραγωγό του συγκροτήματος, Ντιρκ Στέφενς, δίνοντας τους το κομμάτι με σκοπό να ηχογραφήσουν ένα εμπορικά επιτυχημένο σινγκλ. Το "I'm a Rebel" αποτέλεσε και το πρώτο βίντεο κλιπ του συγκροτήματος.
Tο άλμπουμ κυκλοφόρησε στην Μεγάλη Βρετανία μέσω της "Logo Records" και στην Βόρεια Αμερική μέσω της "Passport".
Τραγούδια του δίσκου
1. I'm a Rebel (Alexander) - 3:57
2. Save Us (Dirkschneider, Baltes, Hoffmann, Fischer, Kaufmann) - 4:33
3. No Time to Lose (Dirkschneider, Baltes, Hoffmann, Fischer, Kaufmann, Steffens) - 4:35
4. Thunder and Lightning (Dirkschneider, Baltes, Hoffmann, Fischer, Kaufmann) - 4:01
5. China Lady (Dirkschneider, Baltes, Hoffmann, Fischer, Kaufmann, Steffens) - 3:56
6. I Wanna Be No Hero (Dirkschneider, Baltes, Hoffmann, Fischer, Kaufmann, Steffens) - 4:00
7. The King (Dirkschneider, Baltes, Hoffmann, Fischer, Kaufmann, Steffens) - 4:10
8. Do It (Dirkschneider, Baltes, Hoffmann, Fischer, Kaufmann) - 4:11
Τα μέλη των Accept
Το "I'm a Rebel" ηχογραφήθηκε από τους εξής μουσικούς:
Πηγές
Κατηγορία:Άλμπουμ του 1980 Κατηγορία:Άλμπουμ των Accept
Κόμαρος Έβρου
Η Κόμαρος είναι ημιορεινό χωριό της Θράκης στην Περιφερειακή Ενότητα Έβρου με υψόμετρο 229 μέτρα.
Γεωγραφικά - Ιστορικά στοιχεία
Η Κόμαρος βρίσκεται προς τα παράλια του Θρακικού πελάγους και τα δυτικά όρια με την Περιφερειακή Ενότητα Ροδόπης, σε απόσταση 26 χλμ. Δ.-ΒΔ. της Αλεξανδρούπολης και 43 χλμ. ΝΑ. από την Κομοτηνή. Δίπλα και δυτικά είναι το Πέραμα, βορειοανατολικά η Αύρα και η Εγνατία Οδός, νοτιοανατολικά η Δίκελλα. Κατά τον 17ο αιώνα φαίνεται να πέρασε από τον Κόμαρο, ο οποίος ονομαζόταν τότε Musa Celebi, ο Οθωμανός περιηγητής Εβλιγιά Τσελεμπή (Evliya Celebi).
Ως οικισμός αναφέρεται επίσημα, μετά την απελευθέρωση της Θράκης (1920), με την παλιά ονομασία του Μουσάκιον το 1924 στο ΦΕΚ 194Α - 14/08/1924 να προσαρτάται στην τότε κοινότητα Συκαράγης (Συκορράχης). Το 1954 με το ΦΕΚ 188Α - 19/08/1954 μετονομάστηκε σε Κόμαρος. Σύμφωνα με το Σχέδιο Καλλικράτης μαζί με τη Συκορράχη, την Ατάρνη, την Αύρα, τη Μέστη και το Πέραμα αποτελούν την τοπική κοινότητα Συκορράχης που υπάγεται στη δημοτική ενότητα Αλεξανδρούπολης του Δήμου Αλεξανδρούπολης και σύμφωνα με την απογραφή 2011 έχει πληθυσμό 169 κατοίκους.
Σημείωση
Στον Έβρο και τον Δήμο Ορεστιάδας βρίσκονται τα Κόμαρα Έβρου.
Παραπομπές
Κατηγορία:Δήμος Αλεξανδρούπολης Κατηγορία:Χωριά του νομού Έβρου
Καλαθοσφαίριση κωφών
Η καλαθοσφαίριση κωφών είναι η καλαθοσφαίριση που παίζεται από κωφούς. Η νοηματική γλώσσα χρησιμοποιείται για την επικοινωνία των σφυριγμάτων και την επικοινωνία μεταξύ των παικτών.
Εθνικές ομοσπονδίες
Το παιχνίδι παίζεται από κωφά άτομα και είναι οργανωμένο με εθνικές και διεθνείς ομοσπονδίες, συμπεριλαμβανομένων των: Καλαθοσφαίριση Κωφών Αυστραλίας, Καλαθοσφαίριση Κωφών Ηνωμένου Βασιλείου και Καλαθοσφαίριση Κωφών Ηνωμένων Πολιτειών.
Παίκτες
Ένα άλλος υψηλού επιπέδου κωφός παίκτης, είναι ο Σλοβένος επαγγελματίας καλαθοσφαιριστής Μίχα Ζούπαν, ο οποίος γεννήθηκε με προβλήματα παρόμοια με εκείνα του Allred, όμως αγωνίζεται ως πάουερ φόργουορντ στο υψηλότερο επαγγελματικό επίπεδο στην Ευρώπη.
Διεθνής Ομοσπονδία Καλαθοσφαίρισης Κωφών
Η Διεθνής Ομοσπονδία Καλαθοσφαίρισης Κωφών είναι ένας παγκόσμιος φορέας διοίκησης για τη διεθνή καλαθοσφαίριση κωφών, με την υποστήριξη της Διεθνούς Ομοσπονδίας Καλαθοσφαίρισης (FIBA) και σε συνεργασία με τη Deaflympics και τις συνομοσπονδίες της. Το Φεβρουάριο του 2003, αναγνωρίστηκε στο συνέδριο της Διεθνούς Επιτροπής Αθλημάτων Κωφών, κατά τη διάρκεια των Χειμερινών Deaflympics στο Σούντσβαλ της Σουηδίας, ως ανεξάρτητη ένωση αποτελούμενη από τους Εθνικούς Οργανισμούς που διέπουν τη καλαθοσφαίριση κωφών. Η DIBF ενθαρρύνει την ανάπτυξη και την προώθηση της καλαθοσφαίρισης κωφών σε όλους τους πολίτες του κόσμου, μέσω ενός οργανωμένου προγράμματος εκπαίδευσης και διδασκαλίας. Η Ομοσπονδία προγραμματίζει και διεξάγει όλους τους διεθνείς διαγωνισμούς και πρωταθλήματα της καλαθοσφαίρισης κωφών σε συνεργασία με τους Deaflympics και τις συνομοσπονδίες της. Η DIBF διατηρεί επίσης μια τεκμηριωμένη ιστορία του αθλήματος, καταγράφοντας και αναφέροντας όλες τις σημαντικές διεθνείς διοργανώσεις από την έναρξη τους μέχρι και σήμερα.
Εξωτερικοί σύνδεσμοι
Κατηγορία:Ομαδικά αθλήματα Κατηγορία:Παραλλαγές καλαθοσφαίρισης Κατηγορία:Παιχνίδια με μπάλα Κατηγορία:Κωφότητα
Entombed
Οι Entombed ήταν σουηδικό death metal συγκρότημα, το οποίο δημιουργήθηκε στη Στοκχόλμη το 1987 από τον τραγουδιστή και ντράμερ Νίκε Άντερσον και τον κιθαρίστα Άλεξ Χέλιντ, με την ονομασία Nihilist.
Βιογραφία
Οι Entmobed προήλθαν από τους Nihilist, οι οποίοι αποτελούνταν από τον Νίκε Άντερσον στα τύμπανα, τον Άλεξ Χέλιντ και τον Ουλφ Γκεντερλούντ στις κιθάρες, τον Τζόνι Χέντλουντ στο μπάσο και τον Λαρς Γκόραν Πετρόφ στα φωνητικά. Τον Μάρτιο του 1988, ηχογράφησαν το πρώτο τους ντέμο με τίτλο "Premature Autopsy", στο "Studio Z" της Στοκχόλμης. Ακολούθησε το "Only Shreds Remain" τον Δεκέμβριο του ίδιου έτους και το συγκρότημα περιόδευσε σε διάφορα κλαμπ της Σουηδίας. Ο δημοσιογράφος Τζον Κρίστιανσεν προσκάλεσε το συγκρότημα να συμμετάσχει στη split κυκλοφορία με τους Paradise Lost, Carcass και Bolt Thrower μέσω της νεοσύστατης εταιρείας του "Head Not Found", αλλά παρά την ηχογράφηση του κομματιού "Morbid Devourment", ο δίσκος δεν εκδόθηκε ποτέ.
left|thumb|150px|Ο Πετρόφ το 2007 Ο Χέντλουντ αποχώρησε μετά την ηχογράφηση του ντέμο "Drowned", τον Αύγουστο του 1989, με τα εναπομείναντα μέλη του συγκροτήματος να σχηματίζουν τους Entombed με τον Νταβίντ Μπλόμκβιστ στο μπάσο. Η νέα σύνθεση ηχογράφησε το ντέμο "But Life Goes On" στις 23 Σεπτεμβρίου 1989, το συγκρότημα υπέγραψε στην "Earache Records" και ηχογράφησαν το πρώτο τους άλμπουμ στα τέλη της χρονιάς, με τους Ούφε Σέντερλουντ και Νίκε Άντερσον να μοιράζονται τα καθήκοντα του μπάσου. Ο δίσκος με τίτλο "Left Hand Path" κυκλοφόρησε τον Ιούνιο του 1990 και αμέσως μετά έγινε μέλος των Entombed ο μπασίστας Λαρς Ρόζενμπεργκ.
Το 1991, ο Πετρόφ απολύθηκε μετά από διαφωνίες που είχε με τα υπόλοιπα μέλη του σχήματος, με τον Όρβαρ Σέρφστρεμ να αναλαμβάνει τα φωνητικά για το ΕΡ "Crawl" και τον Τζόνι Ντόρντεβιτς να αναλαμβάνει ρόλο μόνιμου τραγουδιστή στη συνέχεια. Ο δεύτερος τους δίσκος με τίτλο "Clandestine" κυκλοφόρησε το Νοέμβριο της ίδιας χρονιάς και έφθασε στο # 14 των τσαρτ της πατρίδας τους και το # 58 στη Μεγάλη Βρετανία. Ακολούθησε το ΕΡ "Stranger Aeons" το καλοκαίρι του 1992, πριν αποχωρήσει ο Ντόρντεβιτς και επιστρέψει ο Πετρόφ.
Το φθινόπωρο του 1992, το συγκρότημα συμμετείχε στην περιοδεία "Gods Of Grind" μαζί με τους Unleashed και τους Morbid Angel. Έναν χρόνο αργότερα, κυκλοφόρησε το "Wolverine Blues", σηματοδοτώντας μία αλλαγή από το death metal των πρώτων τους δίσκων στο μουσικό ύφος που ονομάστηκε Death n' Roll. Η επιτυχία του δίσκου έφερε νέους οπαδούς στο συγκρότημα, αφού ανέβηκε στη δεύτερη θέση των σουηδικών τσαρτ. Το 1994, οι Entombed περιόδευσαν στην Ευρώπη ανοίγοντας τις εμφανίσεις των Napalm Death, αλλά κατά τη βορειοαμερικανική τους περιοδεία αναγκάστηκαν να παίζουν ως τρίο, λόγω απώλειας του διαβατηρίου του Πετρόφ, που κλάπηκε κατά τη συναυλία τους στο Κλίβελαντ.
left|thumb|150px|Ο Άλεξ Χέλιντ Το 1997, συμμετείχαν στην ευρωπαϊκή περιοδεία "Full Of Hate" μαζί με ονόματα όπως οι Obituary, Death, Neurosis, κ.α., ενώ τον Σεπτέμβριο της ίδιας χρονιάς εμφανίζονταν ως πρώτο όνομα στη Μεγάλη Βρετανία, με τους Neurosis και τους Breech να ανοίγουν τις εμφανίσεις τους. Στις αρχές του 1998, ο ντράμερ Πέτερ Στιάρνβιντ έγινε μέλος των Entombed και περιόδευσαν στη Βόρεια Αμερική, ενώ το Νοέμβριο της ίδιας χρονιάς κυκλοφόρησαν το άλμπουμ "Same Difference", με πολύ μικρή εμπορική επιτυχία.
Η μικρή ανταπόκριση που έλαβαν από την τελευταία τους κυκλοφορία, τους οδήγησε στην επιστροφή στον αρχικό τους ήχο, με πρώτη τους ηχογράφηση το ΕΡ "Black Juju", το οποίο εκδόθηκε το Νοέμβριο του 1999 μέσω της "Man's Ruin Records", αποτελούμενο από διασκευές στους Captain Beyond, Alice Cooper, Hey On Glue, Twisted Sister, Jerry's Kids, Bob Dylan και The Dwarves. Ακολούθησε ο δίσκος "Uprising" τον Μάρτιο του 2000, με πολύ κακή παραγωγή από τον μηχανικό ήχου Νίκο Έλγκστραντ και την επανεκτέλεση του ομώνυμου κομματιού από το "Left Hand Path" με τον τίτλο "Say It In Slugs".
thumb|150px|Ο Νίκο Έλγκστραντ Το "Morning Star" του 2001 επανέφερε τους Entombed στο αρχικό τους death metal βελτιώνοντας τις πωλήσεις τους, με τον δίσκο να ανεβαίνει στο # 41 στα τσαρτ της πατρίδας τους. Στις αρχές της επόμενης χρονιάς, έδωσαν μία σειρά συναυλιών, με την ονομασία "Unreal Estate", στο "Royal Opera Hall" της Στοκχόλμης, συνοδευόμενοι επί σκηνής από έναν δεκάχρονο ηθοποιό και ένα μπαλέτο. Οι εμφανίσεις αυτές ηχογραφήθηκαν και κυκλοφόρησαν στο άλμπουμ "Unreal Estate", τον Φεβρουάριο του 2005. Το Νοέμβριο του 2002, η "Music for Nations" κυκλοφόρησε τη διπλή συλλογή "Sons of Satan Praise the Lord", με όλες τις διασκευές που είχε ηχογραφήσει μέχρι τότε το συγκρότημα.
Τον Μάιο του 2003, κυκλοφόρησαν τον δίσκο "Inferno" σε παραγωγή του Πέλε Γκούνερφελντ, φθάνοντας στο # 21 στη Σουηδία και περιοδεύοντας στην Ευρώπη με support από τους Nine και Disfear, πριν συνεχίσουν στα τέλη της χρονιάς στις Ηνωμένες Πολιτείες ανοίγοντας τις εμφανίσεις του King Diamond. Παρ' όλα αυτά, δύο εμφανίσεις τους στον Καναδά ακυρώθηκαν λόγω προβλήματος υγείας του Στιάρνβιντ.
Τον Ιανουάριο του 2004, ο Γιόργκεν Σάντστρομ αποχώρησε, με τον Νίκο Έλγκστραντ να παίρνει τη θέση του και το συγκρότημα να αναβάλει την προγραμματισμένη αμερικάνικη περιοδεία του λόγω προβλήματος με τη βίζα του Έλγκστραντ. Τον Απρίλιο της ίδιας χρονιάς, οι Entombed περιόδευσαν στην Αυστραλία, με τους Daysend να ανοίγουν τις εμφανίσεις τους, ενώ την επόμενη χρονιά συνέχισαν στη Βόρεια Αμερική με τους Crowbar, Pro-Pain και The Mighty Nimbus. Τον Ιούλιο του 2005 εμφανίστηκαν στο "Peace And Love festival" του Μπορλένγκε της Σουηδίας και δύο μήνες αργότερα, ο Σέντερλουντ αποχώρησε από το συγκρότημα, με τον Όλε Ντάλστεντ να τον αντικαθιστά.
Στις 6 Ιουνίου 2006, κυκλοφόρησαν το ΕΡ "When in Sodom", ακολουθούμενο από το άλμπουμ "Serpent Saints – The Ten Amendments", το οποίο ανέβηκε στην τρίτη θέση των σουηδικών τσαρτ. Ο δίσκος αυτός, σηματοδότησε την επιστροφή τους στον ήχο των πρώτων δύο άλμπουμ τους.
Τον Σεπτέμβριο του 2013, υπέγραψαν στην "Century Media" και ανακοίνωσαν την κυκλοφορία του δέκατου στούντιο άλμπουμ τους με τίτλο "Back to the Front". Την ίδια περίοδο, έγινε γνωστό ότι ο Άλεξ Χέλιντ δεν είναι πλέον μέλος του συγκροτήματος και η κυκλοφορία του άλμπουμ αναβλήθηκε. Στις αρχές του 2014, το συγκρότημα διαλύθηκε, με τους Πετρόφ, Ντάλστεντ, Έλγκστραντ και Μπραντ να σχηματίζουν τους Entombed A.D. και να κυκλοφορούν το "Back to the Front" μέσω της "Century Media" στις 5 Αυγούστου 2014, φθάνοντας στο # 5 στη Φινλανδία.
Πηγές
Κατηγορία:Σουηδικά death metal συγκροτήματα Κατηγορία:Μουσικά τρίο
Καζίνο (ταινία)
Το Καζίνο (Casino) είναι αστυνομική δραματική ταινία αμερικανικής παραγωγής 1995, σε σκηνοθεσία Μάρτιν Σκορσέζε βασισμένη στο βιβλίο: Καζίνο: Αγάπη και τιμή στο Λας Βέγκας του Νίκολας Πιλέγκι, ο οποίος συνέγραψε επίσης το σενάριο της ταινίας με τον Σκορσέζε. Πρωταγωνιστούν οι Ρόμπερτ Ντε Νίρο, Σάρον Στόουν, Τζο Πέσι και Τζέιμς Γουντς.
Στην ταινία ο Ρόμπερτ Ντε Νίρο υποδύεται τον τον Σαμ «Έις» Ρόθσταϊν, έναν Εβραιο-Αμερικανό πράκτορα στοιχημάτων, που τον έστειλε η Μαφία του Σικάγου για να επιβλέπει τις καθημερινές εργασίες στο Καζίνο Τανζιέρς στο Λας Βέγκας. Ο χαρακτήρας του είναι βασισμένος στον Φρανκ Ρόζενταλ, ο οποίος διαχειρίστηκε τα καζίνο Stardust, Freemont και Freemont στο Λας Βέγκας για τη μαφία του Σικάγου από την δεκαετία του 1970 μέχρι τις αρχές της δεκαετίας του 1980. Ο χαρακτήρας του Νίκι και της Τζίντζερ βασίζονται στον μαφιόζο Άντονι Σπιλότρο και την πρώην χορεύτρια και κοσμική Τζέρι Μαγκί, αντίστοιχα.
Το Καζίνο κυκλοφόρησε στις 22 Νοεμβρίου 1995, ως επί το πλείστον με θετικές κριτικές και ήταν παγκόσμια επιτυχία στο box office. Η ερμηνεία της Στόουν ξεχώρισε, κερδίζοντας το βραβείο Χρυσής Σφαίρας Ά Γυναικείου Ρόλου σε μια δραματική ταινία, καθώς και μια υποψηφιότητα για το Όσκαρ Α΄ Γυναικείου Ρόλου.
Υπόθεση
Το 1973, ο πράκτορας αθλητικών στοιχημάτων και συνεργάτης της μαφίας, Σαμ «Έις» Ροθστάιν στέλνεται στο Λας Βέγκας για να διαχειριστεί για λογαριασμό της μαφίας του Σικάγου, το Καζίνο Τανζιέρς. Εκμεταλλευόμενος τους νόμους τυχερών παιχνιδιών που του επιτρέπουν να εργαστεί σε ένα καζίνο ενώ η άδεια τυχερών παιχνιδιών του εκκρεμεί, ο Σαμ διπλασιάζει τα κέρδη του καζίνο, προτού ξεκινήσει ο έλεγχος για φορολογικές του παραβάσεις σχετιζόμενες με τον φόρο εισοδήματος του.